El Centre Cultura Mario Monreal acull la conferència ‘Sorolla Pinta Sagunt’ de l'Associació Cultural Esfera Morvedre
17 d’octubre 2022

L'Associació Cultural Esfera Morvedre realitza este dimecres 19 d'octubre, la conferència _Sorolla Pinta Sagunt_ a les 19.00 hores en el Centre Cultural Mario Monreal. L'entrada és gratuïta i l'activitat està organitzada pel departament de Cultura de l'Ajuntament de Sagunt.

Així mateix, l'Associació Cultural Esfera Morvedre, promotora de l'acte, és una associació, entitat no lucrativa, que té com a finalitat primordial estimular i promoure la investigació, l'ensenyament i les publicacions relacionades amb el camp científic de la història de Sagunt i el seu espai d'influència al llarg del temps, contribuint a la preservació, posada en valor i difusió de tota mena de patrimoni cultural material i immaterial vinculat a esta, buscant la implicació de la ciutadania i els agents socials.

En esta ocasió ens presenta la conferència _Sorolla pinta Sagunt._ Un recorregut per les obres de Joaquín Sorolla Bastida, pràcticament desconegudes, en les quals l'artista mundialment famós retrata Sagunt. A càrrec de l'historiador Juanfran Gómez i la catedràtica de Belles Arts Elena Uriel, l'exposició serà un viatge, també en el temps, pels carrers i els espais representats, intentant reconéixer-los i situar-los en la transformada actualitat. Amena i didàctica, la ponència traslladarà el públic assistent al punt exacte des d'on es va pintar cadascuna de les obres, permetent, en finalitzar, un diàleg obert.

![](/media/1aelk3cd/cartel-sorolla.jpg?width=604.9153339604893&height=850)

*   [](http://www.facebook.com/sharer.php?u=https://aytosagunto.es/va/actualitat/el-centre-cultura-mario-monreal-acull-la-conferencia-sorolla-pinta-sagunt-de-l-associacio-cultural-esfera-morvedre/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultura-mario-monreal-acull-la-conferencia-sorolla-pinta-sagunt-de-l-associacio-cultural-esfera-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultura-mario-monreal-acull-la-conferencia-sorolla-pinta-sagunt-de-l-associacio-cultural-esfera-morvedre/ "Linked In")
*   [](mailto:?body=https://aytosagunto.es/va/actualitat/el-centre-cultura-mario-monreal-acull-la-conferencia-sorolla-pinta-sagunt-de-l-associacio-cultural-esfera-morvedre/)